**Zapisnik 4. seje Sveta staršev Osnovne šole Milana Šuštaršiča v šolskem letu 2023/24**

Ev. številka

Datum: 10. 06. 2024, ob 17h

Prostor: učilnica

DNEVNI RED:

1. Pozdrav predsednice Sveta staršev.

2. Medsebojne informacije predstavnikov oddelkov

3. Poročilo o delu UZ od zadnjega sestanka dalje in plan do zaključka šolskega leta

(ravnateljica in člani UZ)

4. Poročilo o sredstvih na kontu šolskega sklada (ga. Maja Krnaič)

5. Prve informacije za šolsko leto 2024/25

6. Pobude

**K1**

Predsednica Sveta staršev OŠMŠ pozdravi prisotne in predlaga zgoraj navedeni dnevni red. Za zapisničarko se javi ga. Tinkara Guček.

**Sklep 1: Dnevni red in zapisničarka sta potrjena.**

Ugotovi se naslednja prisotnost predstavnikov staršev:

|  |  |  |
| --- | --- | --- |
| **razred** | **član** | **prisotnost** |
| 1.a | MITJA KMETEC | da |
| 1.b | SARA SERŠEN | da |
| 1.c | TINE BRINC | da |
| 2.a | MAJA PETROVIĆ | da |
| 2.b | MAJA KNEZ | da |
| 3.a | ZALA PETKOVŠEK | ne |
| 3.b | JANA KOSTELEC | da |
| 3.c | JURE LOGAR | ne |
| 4.a | EDINA VUKOVIĆ | Opravičeno odsotna |
| 4.b | DANIELA RIBEIRO | da |
| 4.c | MARTA GREGORČIČ | da |
| 5.a | TINKARA GUČEK | da |
| 5.b | DEJAN VERBIČ | da |
| 5.c | MATEJ DULAR | da |
| 6.a | PATRICIJA MASTEN | Opravičeno odsotna |
| 6.b | JANA NUNIĆ | da |
| 7.a | JRIDE MRŠNIK POLJŠAK | da |
| 7.b | ADA STELE TORKAR | da |
| 7.c | KLEMEN KOZMUS TRAJKOVSKI | da |
| 8.a | ŽIVA PIRC | da |
| 8.b | ROBERT BIČEK | da |
| 8.c | GREGOR KOS | ne |
| 9.a | ANDREJA B. ŽVANUT | ne |
| 9.b | ZUPANIČ ERIK | Opravičeno odsoten |
| 9.c | BRANKO ZVER | da |

Predsednica Sveta staršev ugotovi, da je prisotnih 17 predstavnikov staršev oddelkov OŠ Milana Šuštaršiča**.**

**K2**

Starši so podali naslednja vprašanja/pobude:

a) Kako bo naslednje leto urejeno glede zunanjih izvajalcev interesnih dejavnosti?

Šola odgovarja: Prostori zaradi gradnje šole ne bodo na voljo. Prijave bodo možne neposredno pri zunanjih izvajalcih.

b) Kako bo naslednje leto s poukom športne vzgoje?

Šola odgovarja: Otroke bodo vozili v dvorano Ježica, pouk bo potekal v obliki »blok ur«,

občina bo organizirala prevoz.

c) Ali je v načrtu v okviru prenove šole morda tudi pokrita kolesarnica?

Šola odgovarja: Ne, sprememba zunanjih površin zaenkrat ni v planu.

d) Gospa Marta Gregorčič, predstavnica 4c razreda je poslala Poročilo o kakovosti izobraževanja, kjer je med drugim zabeleženo, kako se je Slovenija odrezala v primerjavi z drugimi državami v EU. V naslednjem šolskem letu bi lahko organizirali okroglo mizo na to temo. Predlagamo, da poročilo preberemo in se v začetku šolskega leta dogovorimo o »okrogli mizi« z vsemi, ki bi želeli sodelovati v debati – tako učitelji, kot starši.

Šola opozarja: Ne smemo pozabiti na vzgojo, ki je temelj za to, da lahko vzgojno-

izobraževalni proces poteka kakovostno.

Prejeto poročilo:



e) Kako je z rezultati športnih meritev?

Šola odgovarja: Individualno so rezultati dostopni vsakemu posamezniku, znotraj šole pa jih

obdelajo na podlagi razredov.

**K3**

Ravnateljica predstavi Poročilo o delu UZ od zadnjega sestanka dalje in plan do zaključka šolskega leta.

**Pedagoški proces**

Pedagoški proces je potekal v skladu z letnim delovnim načrtom šole za šolsko leto 2023/24.

Izvedli smo tekmovanja iz različnih področij. Učenci so dosegli lepe rezultate. S svojimi mesečnimi pohodi v gore so aktivni tudi planinci. Mladi šahisti dosegajo lepe rezultate in smo veseli, da se udejstvujejo interesne dejavnosti šah.

**Dosežki učencev**

Gospa ravnateljica našteje vse odlične dosežke posameznih učencev naše šole in starši smo se strinjali, da smo lahko ponosni na uspehe. Učenci sodelujejo na res veliko področjih; od naravoslovja, do tujih jezikov, umetniško ustvarjanje in športna področja. V letošnjem letu je 24 učencev osvojili priznanje za uspešno opravljeno bralno značko v vseh 9 letih.

**Vzgojno področje**

Na tem področju je zelo veliko dela. Pri učenci zaznavamo osebnostne stiske. Z željo, da pomagamo našim učencem sodelujemo s starši in z zunanjimi inštitucijami. Zelo težka vzgojna problematika je v 7. razredu.

**Prenova:**

Na portalu Javna naročila je objavljen razpis za gradnjo telovadnice, jedilnice in kuhinje.

Predvidevamo, da bomo najkasneje do oktobra 2024 začeli z gradnjo. Začetek aktivnosti v učbeniškem skladu. Zahvali se staršem, da so potrdili nabavno ceno za delovne zvezke.

**Kadrovsko področje**

- obdobje je bilo malo bolj umirjeno kot v prvi polovici šolskega leta

- izredno veliko bolniških odsotnosti

- začetek porodniških dopustov dveh učiteljic

- predvidevamo tudi kakšno odpoved

**Ostalo**

Uporabljamo šolski vrt, ki služi učencem in učiteljem kot učilnica na prostem. Šolska skupnost je organizirala za učence 9. razreda srečanje z našimi nekdanjimi učenci, ki so sedaj srednješolci. Organizirana je bila strokovno jezikovna ekskurzija v Munchen. Sodelovanje na gledališkem festivali v Pionirskem domu. Učenci so se udeležili tudi noči branja. Izpeljane so prijave na obvezne in neobvezne izbirne predmete, interesne dejavnosti. Prijavili smo

šole v naravi. Učencem omogočamo, da se razvijajo na vseh področjih.

Ocenjujemo, da je bilo šolsko leto uspešno. Tudi na nacionalnem preverjanju znanja so učenci krepko presegli slovensko povprečje – rezultat se je razporedil približno tako kot imajo ocene pri preverjanih predmetih. Posebnost letošnjega šolskega leta je v tem, da imajo trije učenci v 9 razredu negativno zaključene ocene pri določenih predmetih, kar se še ni zgodilo, eden ima kar 4 negativne. Ena učenka se šola na domu, prihaja sicer na izpit, a prizna, da se ni učila in na vprašanja/test ni odgovarjala. Šola namenja veliko ur za dodatno strokovno pomoč in tudi veliko tudi za dodatni pouk.

**K4**

Poročilo o sredstvih na kontu šolskega sklada (ga. Maja Krnaič) je bilo podano na posameznih roditeljskih sestankih. Starše ponovno pozivamo k vplačilom, saj s tem omogočijo marsikateremu učencu ekskurzijo ali dejavnost, ki se je sicer ne bi mogel udeležiti. Zahvaljujemo se tudi vsem dosedanjim vplačnikom. Opozorili so tudi na možnost vplačila v sklad preko dohodnine.

**K5**

Prve informacije za šolsko leto 2024/25.

Gospa ravnateljica je povedala, da končno št. razredov še ni jasno, ker se še niso vsi starši dokončno opredelili.

**K6**

|  |  |
| --- | --- |
| **RAZRED** | **PREDLOGI IN MNENJA STARŠEV** |
| 1.a | Starši ne berejo zapisnikov s seje sveta staršev, ki je objavljen na strani šole. Če jim  predstavniki pošljemo zapisnik po e-pošti, večina prebere.  Vprašanje glede čustvene stiske otrok ob prehodu v prvi razred in predlog da se določenim otrokom omogoči drugačno slovo zjutraj ob prihodu v šoli (oz. da jih starš lahko pospremi do razreda, ne samo do vhoda v šolo).  Šola odgovarja: Če se to omogoči enemu učencu, se mora vsem. Tako ne gre.  Ga. Sara Gluk: Do takšnih problemov prihaja vsako šolsko leto in vse rešimo, če starši  opozorijo na težavo. |
| 1.b | NVP – ni vprašanj in pobud |
| 1.c | NVP – ni vprašanj in pobud |
| 2.a | NVP – ni vprašanj in pobud |
| 2.b | NVP – ni vprašanj in pobud |
| 3.a | NVP – ni vprašanj in pobud |
| 3.b | Šolske torbe so pretežke.  Šola odgovarja: Učenci prve triade lahko puščajo veliko stvari v šoli. |
| 3.c | NVP – ni vprašanj in pobud |
| 4.a | NVP – ni vprašanj in pobud |
| 4.b | NVP – ni vprašanj in pobud |
| 4.c | Kdaj in kako je predvidena gradnja v šoli?  Šola odgovarja: Razpis je odprt do konca meseca, kdaj bo znan bolj točen datum začetka, ni znano, predvidevamo da oktobra 2024. |
| 5.a | Vprašanje glede ureditve prostovoljstva – prostovoljci prihajajo na preduro, otrok, ki naj bi jim pomagali, pa ni. Je možno, da se to uredi in da bi bilo prostovoljstvo morda po pouku?  Šola odgovarja: Zavedamo se tega problema in razmišljamo o rešitvi. Če bi bilo  prostovoljstvo po pouku, bi prihajalo še manj učencev.  Ponovna pobuda, da bi bili otroci več zunaj in da bi imeli kakšno uro pouka tudi v učilnici na prostem.  Šola odgovarja: Glede tega nam je letos ponagajalo predvsem vreme. |
| 5.b | Vprašanje glede prehrane v času prenove šole.  Šola odgovarja: Vse to urejamo – poskrbljeno bo za prehrano, preurejamo tudi učilnico za gospodinjstvo. |
| 5.c | NVP – ni vprašanj in pobud |
| 6.a | NVP – ni vprašanj in pobud |
| 6.b | Starši se pritožujejo zaradi Lopolisa – plačljiva različica onemogoča samostojnost učencev, da bi določene stvari staršem povedali sami. Naj šola razmisli, katere stvari se sporočajo preko plačljivega Lopolisa in katere ne.  Šola odgovarja: Vse ključne informacije lahko starši dobijo brez plačljivega Lopolisa.  Prihajajte v šolo in sprašujte. Pogovorne ure so žal prazne. Teče naj tudi komunikacija med starši in otroki. |
| 7.a | NVP – ni vprašanj in pobud |
| 7.b | Starši niso razumeli, da je odhod v Osijek namesto šole v naravi. Mislili so, da je to izlet le za »izbrance«. Dilemo smo razčistili.  Izrazili so tudi skrbi glede odsotnosti učiteljice matematike. |
| 7.c | NVP – ni vprašanj in pobud |
| 8.a | Starši so ogorčeni, da naj bi bili pri zgodovini dovolj 3 ocene na leto, a učiteljica v tem tednu sprašuje že za peto oceno.  Šola odgovarja: Učiteljica ima avtonomijo, da se odloča glede števila ocen. Ji bodo pa posredovali mnenje.  Zadnji športni dan ni bil dobro izveden. Če že vreme ni dopuščalo daljšega pohoda, bi lahko šli vsaj na PST.  Šola odgovarja: Se strinjamo. Posledica slabe organizacije je bila tudi bolniška odsotnost učitelja za šport. Naslednje leto gre cela šola (tudi zadnja triada) na pohod po PST v maju. |
| 8.b | NVP – ni vprašanj in pobud |
| 8.c | NVP – ni vprašanj in pobud |
| 9.a | NVP – ni vprašanj in pobud |
| 9.b | NVP – ni vprašanj in pobud |
| 9.c | NVP – ni vprašanj in pobud |

Seja zaključena ob 19.15.

Zapisala: Predsednica Sveta staršev:

Tinkara Guček Živa Pirc